Nr. înregistrare 16604/CCSSM /14.10.2021

În atenția unităților care își desfășoară activitatea în județul Mureș

Pentru prevenirea şi combaterea efectelor pandemiei de COVID-19, vă aducem la cunoștință că, în vederea organizării activității de prevenire și protecție în domeniul securității și sănătății în muncă, trebuie să aveți în vedere următoarele aspecte :

1. Vă reamintim faptul că orice eveniment se comunică de îndată la Inspectoratul Teritorial de Muncă pe raza căruia s-a produs evenimentul.
2. În cadrul cercetărilor evenimentelor efectuate de angajatori se va urmări respectarea prevederilor art. 116 din HG 1425/2006 cu modificările și completările ulterioare. În acest sens, în dosarul de cercetare se vor anexa documente justificative cu privire la calitatea/relația membrilor comisiei de cercetare în raport cu societatea, cu locul de muncă al victimei și/sau cu serviciul extern.

1. Serviciile externe de prevenire și protecție în domeniul securității și sănătății în muncă au obligația legală de a menține condițiile legale care au stat la baza eliberării certificatelor de abilitare emise de Inspectoratul Teritorial de Muncă. Modificarea condițiilor care au stat la baza emiterii certificatului de abilitare vor fi aduse la cunoștința Inspectoratului Teritorial de Muncă care a emis certificatul de abilitare.
2. În vederea organizării activității de prevenire și protecție în cadrul societăților se va ține seama de prevederile art. 12, anexa nr 3 din HG 1090/2021 care stipulează:

 (1) În condiţiile <LLNK 12020 55 12 2<2 5 24>art. 5 alin. (2) lit. d) şi <LLNK 12020 55 12 2<2 5 17>alin. (3) lit. f) şi <LLNK 12020 55 12 2<2 17 29>art. 17 din Legea nr. 55/2020, cu modificările şi completările ulterioare, pe durata stării de alertă, angajatorii dispun organizarea muncii la domiciliu sau în regim de telemuncă, acolo unde specificul activităţii permite, în condiţiile <LLNK 12003 0923 2T2 108 62>art. 108-110 din Legea nr. 53/2003 - Codul muncii, republicată, cu modificările şi completările ulterioare, precum şi ale celor stabilite prin <LLNK 12018 81 12 221 0 17>Legea nr. 81/2018 privind reglementarea activităţii de telemuncă, cu modificările şi completările ulterioare.

(2) În situaţia în care nu se poate desfăşura activitatea de către salariat în regim de telemuncă sau muncă la domiciliu şi în vederea evitării aglomerării transportului public, angajatorii din sistemul privat, autorităţile şi instituţiile

publice centrale şi locale, indiferent de modul de finanţare şi subordonare, precum şi regiile autonome, societăţile naţionale, companiile naţionale şi societăţile la care capitalul social este deţinut integral sau majoritar de stat ori de o unitate administrativ-teritorială, având un număr mai mare de 50 de salariaţi, au obligaţia organizării programului de lucru astfel încât personalul să fie împărţit în grupe care să înceapă, respectiv să termine activitatea la o diferenţă de cel puţin o oră.

(3) Organizarea activităţii la locul de muncă se va realiza cu respectarea prevederilor legale emise de autorităţile competente în ceea ce priveşte prevenirea contaminării cu virusul SARSCoV-2 şi pentru asigurarea securităţii şi sănătăţii în muncă a lucrătorilor, ţinând cont şi de gradul de vaccinare a angajaţilor de la acel loc de muncă, atestat prin certificat de vaccinare împotriva virusului SARS-CoV-2 prezentat de salariaţii pentru care au trecut 10 zile de la finalizarea schemei complete de vaccinare, precum şi de numărul de angajaţi care se află în perioada cuprinsă între a 15-a zi şi a 180-a zi ulterioară confirmării infectării cu virusul SARS-CoV-2 şi care deţin şi prezintă angajatorului adeverinţă eliberată de medicul de familie.

1. Vă facem cunoscute prevederile art. 21^1 din Legea 55/2020 cu modificările și completările ulterioare, astfel:

(1) Persoanele care se vaccinează împotriva COVID-19 beneficiază, la cerere, de următoarele drepturi:

a) câte o zi liberă plătită, care nu se include în durata concediului de odihnă, pentru fiecare doză de vaccin efectuată, în cazul angajaţilor din sistemul public şi privat;

b) câte o zi de scutire pentru frecventarea cursurilor, pentru fiecare doză de vaccin efectuată, în cazul elevilor şi studenţilor;

c) câte o zi de permisie, pentru fiecare doză de vaccin efectuată, în cazul cadrelor militare în activitate şi al soldaţilor şi gradaţilor profesionişti. ”

 Inspectoratul Teritorial de Muncă Mureş